आथिखालाव बे हादरनि बागै दावबायारिफोरनि दावबायनो गोसो जानाया गुबैयै बे हादरनि हारिमु आरो गोदोनि आसार खान्थि। भुटाननि हारियारि नेरसोनथिया (National Emblem) जोबोद गोमोथाव। बे नेरसोनथिनि बेंखनाव हीरा जरा सारन्थाइ जोंब्लावनाय फामे बिबारनि सायाव फज’दों। सोरगिदिं गहेना दाफबनाय थोंगोर जिङाव मोन्नै ड्रेगन दं। सारन्थाइ जोंब्लावनाया धर्म निरपेक्ष आरो धोरोमारिफोरनि गेजेराव खौसेथिखौ फोरमायदों। फामे बिबारा गोगोथिनि नेरसोन। गहेनाया राजखुंनाय गोहो आरो ड्रेगना हादरनि थाखाय गसंथिदों। भुटाननि हारियारि फिरफिलानि दाथायाबो गोमोथाव। भुटाननि हारियारि फिरफिलानि दाथाया आयतारि महरनि आरो बेयो खना हांखोजों समानै बोखावजादों। गोजौनि गोमो बाहागोआ धर्म निरपेक्ष आरो राजानि गोहोखौ फोरमायदों। ड्रेगना हादरनि मुं आरो गोथारथि आरो जोंथि गहेनाफ्रा हादरनि धोन-सम्पदआबुं हादरखौ फोरमायदों।